ᐊᑎ ᒪᒃ ᒥᒐᑥᐤ ᓇᔅᒡ ᐊ ‍ ᒪᒥᔅᑲᑕᔨᑕᑯᓂᔨᒋ ᒐᒂᔪᐛ ᐊᒋ ‍ ᐃᑐᑕᐧᒃ ᐊᓐᑕ ᒍᐤ ᐊ ‍ ᑕᔨᒋ ᐃᔭᐱᒡ ᓇᒪ ᐅᒋ ᐎ ᑕᑈᔭᔨᒥᑯᐤ ᐎᔾ ᐊ ‍ ᐊᐎᑦ ᙭᙮
ᐊᐅᑯᓐ ᑕᑈ ᑲ ‍ ᐃᔅᐱᔨᒡ ᑕᓐ ᑲ ᐃᓯ ‍ ᓂᑲᓐ ᐎᑎᒧᑯᐱᓇ ᐊᓂᔭ ᐅᒋᔅᒋᐛᐃᒐᓱᐤ ᐊᐃᓴᔭ ᐊᒋ ‍ ᐃᔅᒋᔄᑯᐱᓇ,
ᐅᑎᐸᔨᒋᒐᐤ,
ᐊᐛᓐ ᑎᔭᑈᑕᑯᔭᒡ ᑕᓐ ᑲ ᐃᓯ ‍ ᐎᑎᒪᒡ ?
ᐊᐛᔪᐛ ᑲ ‍ ᐛᐸᑎᔭᑦ ᐅᑎᐸᔨᒋᒐᐤ ᐅᓱᐧᑲᑎᓯᐅᓐ ?
ᐊᓂᔭ ᒪᒃ ᐊᐃᓴᔭ ᒋ ‍ ᓂᑲᓐ ᐎᑎᒧᑯᐱᓐ ᒐᒂᔪᐤ ᒐ ᐅᒋ ᐊᑲ ‍ ᑕᑈᑎᒥᔨᒋ ᐊᒋ ‍ ᐃᔅᒋᔄᑯᐱᓇ,
ᒋᓴᒪᓂᑐᐛ ᒋ ‍ ᐃᑐᑕᑯᐅᒡ ᒐ ᐊᑲ ᒋ ᐛᐸᑕᒡ ᑭᔭ ᒐ ᐊᑲ ᒋ ᓂᔅᑐᑕᒡ,
ᑭᔭ ᓇᒪ ᐛᐸᑎᒧᒡ ᑭᔭ ᓇᒪ ᓂᔅᑐᑎᒧᒡ᙮
ᓇᒪ ᒪᒃ ᓂ ᐎ ᐸᒋ ‍ ᓂᑐᐛᐱᒥᑯᒡ ᒐᒋ ᒥᓏᒋᐃᒂᐤ,
ᐃᑕᐤ ᒋᓴᒪᓂᑐᐤ᙮
ᐊᐃᓴᔭ ᒋ ‍ ᐃᑕᐤ ᐅᔭ ᐛᔅ ᒋ ‍ ᐛᐸᑎᒺᐤ ᒋᓴᓴ ᐅᒋᔅᑕᔨᑕᑯᓱᐅᓂᔪᐤ,
ᑭᔭ ᑲ ‍ ᐊᔨᒧᒪᑦ᙮
ᒥᒐᑦ ᒪᒃ ᐃᔭᐱᒡ ᐊᓐᒡ ᒍᐤ ᐃᔪᐛ ᑲ ‍ ᓂᑲᓂᔅᑯᐛᒡ ᒋ ‍ ᑕᑈᔭᔨᒪᐅᒡ ᒋᓴᓴ ᒥᒄ ᒪᒃ ᓇᒪ ᐅᒋ ᐊᔨᒧᑎᒧᒡ ᐊᓐᑕ ᐊ ‍ ᐸᑐᐛᑭᓄᐎᒡ ᐛᔅ ᒋ ‍ ᑯᔅᑕᐅᒡ ᐊᓂᔭ ᐸᕆᓯᐊ ᑭᔭ ᓇᒪ ᐅᒋ ᓂᑐᐛᔨᑎᒧᒡ ᒋᒋᐛ ᒐᒋ ᐎᐎᑎᓴᐛᑭᓄᐎᒡ ᐊᓐᑕ ᐅᑦ ᐊᔭᒥᐊᐅᒋᐛᐳᐛᒡ᙮
ᐛᔅ ᐃᐛᒃ ᒋ ‍ ᐃᑕᔨᒪᐅᒡ ᐃᔪᐛ ᒐᒋ ᓇᐊᔨᑎᒪᐊᒡ ᐃᔅᐱᔅ ᐎᔾ ᒋᓴᒪᓂᑐᐛ ᒐᒋ ᓇᐊᔨᑎᒪᐊᒡ᙮
ᒋᓴᔅ ᒪᒃ ᒋ ‍ ᐃᔅᒋᔄᐤ ᐊ ‍ ᒋᔄᐛᑦ,
“ᐊᐛᓐ ᑎᔭᑈᔭᔨᒥᒂ ᓇᒪ ᒥᒄ ᓂᔾ ᓂ ᐸᒋ ‍ ᑕᑈᐅᔭᔨᒥᒄ ᑭᔭ ᑕᑈᔭᔨᒪᐤ ᐊᓂᔭᔪᐛ ᑲ ᐸᒋ ‍ ᐃᑎᓴᐅᔨᒋ᙮
ᐊᓐ ᐊᐛᓐ ᑲ ᐸᒋ ‍ ᐛᐱᒥᑦ,
ᐛᐱᒪᐤ ᑭᔭ ᐊᓂᔭᔪᐛ ᑲ ᐸᒋ ‍ ᐃᑎᓴᐅᔨᒋ᙮
ᓂᒋ ‍ ᑎᑯᓯᓐ ᐅᑕ ᐊᔅᒋᒡ ᒐᒋ ᒥᔨᐛᔭᓐ ᐛᔅᑕᐅᓐ᙮
ᐊᑯ ᒪᒃ ᐊᓐ ᐊᐛᓐ ᒐ ᐸᒋ ‍ ᑕᑈᔭᔨᒥᒂ ᓇᒪ ᒋᑭ ᐅᒋ ‍ ᑕᐤ ᐊᓐᑕ ᐅᓂᑎᐱᔅᑲᐅᓂᒡ᙮”
“ᐊᓐ ᐊᐛᓐ ᐱᔭᑎᒧᒂ ᑕᓐ ᑲ ᐃᓯ ‍ ᐎᑎᒪᓐ ᐊᑲ ᒪᒃ ᓂᓇᐃᑎᒧᒂ,
ᓇᒪ ᓂ ‍ ᑎᐸᔅᑯᓇᐤ᙮
ᓂᒋ ‍ ᑎᑯᓯᓐ ᐅᑕ ᐊᔅᒋᒡ ᓇᒪᔭᐤ ᒐᒋ ᑎᐸᔅᑯᓂᒐᔭᓐ ᒪᒃ ᓂᒋ ‍ ᑎᑯᓯᓐ ᒐᒋ ᐱᒪᒋᐃᐛᔭᓐ᙮
ᐊᓐ ᐊᐛᓐ ᔭᑐᐛᔨᒥᒂ,
ᑭᔭ ᐊᑲ ᓂᓇᐃᑎᒧᒂ ᓂᒥᔽᒋᒧᐅᓂᔪᐤ,
ᒋᑭ ‍ ᑎᐸᔅᑯᓇᑭᓄᐤ᙮
ᐊᓂᔭ ᐅᒋ ᑕᓐ ᑲ ‍ ᐃᔅᒋᔄᔭᓐ ᐊᔪᐅᒄ ᐊᓂᔭ ᒐ ᐅᒋ ‍ ᑎᐸᔅᑯᓇᑭᓄᐅᑦ ᒪᔅᑕᔾ ᒋᓯᑲᔨᒐ᙮
ᓇᒪ ᒥᒄ ᓂᔾ ᐊ ‍ ᐃᑕᔨᑎᒪᓐ ᓂ ᐅᒋ ᐃᓯ ‍ ᐃᔨᒥᓐ᙮
ᐊᓐ ᐅᑕᐎᒪᐤ ᑲ ᐸᒋ ‍ ᐃᑎᓴᐅᑦ ᐎᔾ ᓂᒋ ‍ ᐎᑎᒪᒄ ᑕᓐ ᒐ ‍ ᐃᔅᒋᔄᐅᒡ ᐊᐅᑯᓐ ᒪᒃ ᒥᒄ ᑲ ᐃᓯ ‍ ᐎᑎᒪᓐ᙮
ᓂ ‍ ᒋᔅᒐᔨᑎᒺᓐ ᒪᒃ ᐎᔾ ᐅᑦ ᐃᑎᓱᐛᐅᓐ ᒋᑭ ‍ ᐃᑐᑕᑯᐛᓇᐛᐤ ᒐᒋ ᐊᔭᔭᒄ ᑲᒋᒡ ᐱᒪᑎᓯᐅᓐ᙮
ᑕᓐ ᐊ ᐃᓯ ‍ ᒥᔨᑦ ᒐᒋ ᐃᑎᑎᑯᒡ ᐊᐅᑯᓐ ᐊ ᐃᓯ ‍ ᐎᑎᒪᓐ᙮”